The Good, the Bad and the Ugly (zvučna podloga)
The Good, the Bad and the Ugly (Dobar, loš, zao) jest album italijanskog kompozitora Ennija Morriconea s muzikom za istoimeni vestern u režiji Sergia Leonea. Morriconeove distinktivne originalne kompozicije, koje sadržavaju pucnjeve, zviždanje i jodlanje, protkane su kroz film. Glavna tema, koja liči na zavijanje kojota, jest dvonotna melodija, koja je čest motiv i koristi se za 3 glavna lika, na različitom instrumentu za svaki od njih: flauta za Blondieja (Bezimenog čovjeka), okarina za Anđeoske Oči i ljudski glasovi za Tuca. Album se smatra jednom od najboljih i najoriginalnijih filmskih muzika u historiji. Muzika je komplementarna s Američkim građanskim ratom prikazanim u filmu i sadrži tužnu baladu "The Story of a Soldier" ("Priča o vojniku"), koju pjevaju ratni zarobljenici dok Anđeoske Oči muči Tuca. Čuveni vrhunac filma, trostruka meksička situacija, počinje melodijom "The Ecstasy of Gold", koju slijedi "The Triple Duel". Mnogi filmski kritičari smatraju ovaj epski obračun jednim od najnapetijih vrhunaca ikad snimljenih, a muzika je sastavni dio cijele drame. Glavna tema bila je hit 1968. Album je bio na top-listama više od 1 godine, dosegavši 4. mjesto na Billboardovoj listi pop-albuma. Također je bila hit američkog muzičara Huga Montenegra, čije je izvođenje ove kompozicije na Moogovom sintisajzeru došlo do 2. mjesta Billboardove top-liste pop-singlova 1968. Album je digitalno obrađen i ponovo objavljen 2004. od strane Capitol Recordsa i imao je 10 dodatnih kompozicija iz filma. Evropsko izdanje iz 2001 (izdavač GDM music) sadrži čak i više muzike, s vremenom trajanja od 59:33.